Võistlusjuhend 
Rapla rahvasprint 
Hepa - Karmani auhindadele
Pühapäeval, 16. aprillil 2006 a
Registreeritud EAL-s 10.04.2006. a nr 47/RS

1. VÕISTLUSE KOHT, AEG, AJAKAVA

1.1. Võistlused toimuvad 16. aprillil 2006. a Rapla kardirajal (Rapla, Rapla maakond).
1.2. Ajakava
1.2.1. Teisipäeval, 11. aprillil avaldatakse internetis võistlusjuhend, algab osavõtjate eelregistreerimine
1.2.2. Reedel, 14. aprillil kell 16 lõpeb osavõtjate eelregistreerimine
1.2.3. Pühapäeval, 16. aprillil
08.00-10.00 - mandaat, tehniline kontroll, rajaga tutvumine
10.30 - võistlussõidud
16.00 - autasustamine (orienteeruvalt)

Eelregistreerimine sooritada internetiaadressil www.rally.ee
Võistluste täpne ajakava, stardijärjekord ja info võistluste ametlikul teadetetahvlil (ATT) hooldealas.

2. KORRALDAJA, RADA

2.1. Võistluse korraldab MTÜ Rapla Kardirada.
2.2. Võistlusrada
Võistlus toimub Rapla kardirajal.
Raja pikkus: 2100 m
Raja laius: 4-10 m
Rajakate: asfalt
2.3. Ametnikud
Võistluse juht: Tiit Soa
Peaajamõõtja: Arne Ilves
Tehniline kontroll: Manivald Kasepõld

Täiendav info:
Tiit Soa, tel 55 646 392
Helmet Palm, tel 50 38 845
www.rally.ee

3. ARVESTUSKLASSID, VÕISTLUSAUTOD

3.1. Arvestusklassid
3.1.1. 2WDa - kuni 1600 cm³ mootori töömahuga kaherattaveolised autod
3.1.2. 2WDb - üle 1600 cm³ mootori töömahuga kaherattaveolised autod
3.1.3. ML - sõidukid peavad olema kooskõlas 2006. a Moskvich Liiga tehniliste tingimustega
3.1.4. J18 - kuni 18-aastased noored (kaherattaveolised autod mootori kubatuuriga alla 2000 cm³)
3.1.5. 4WD - neljarattaveolised autod, sh EAL tehnilist kaarti omavad autod
3.2. Võistlusautod
3.2.1. Võistlusautod peavad vastama rahvaralli ja rahvasprindi tehnilistele tingimustele. EAL tehnilist kaarti omavad autod peavad vastama FIA/EAL tehnilistele tingimustele.
3.2.2. Keelatud on kiilasrehvid (slikid). Kiilasrehviks loetakse ka rehvi, mille vulkaniseeritud mustri sooned moodustavad vähem, kui 17% veerepinna pindalast. Keelatud on igasugune rehvi turvisemustri lõikamine ja lõigatud rehvide kasutamine.
3.2.3. Tehnilist kontrolli mitteläbinud võistlusautot starti ei lubata.
3.2.4. Võistlusauto tehnilist seisundit ja rehve võib korraldaja kontrollida igal võistlushetkel.
3.2.5. Võistlusnumbrid ja reklaami väljastab korraldaja ja need tuleb autole paigaldada enne tehnilist kontrolli.

4. OSAVÕTJAD

4.1. Kõik võistlejad peavad mandaadis esitama kehtiva võistlejakaardi või EAL võistlejalitsentsi, võistlusauto reg. tunnistuse, kehtiva liikluskindlustuse poliisi (vajadusel) ja sõiduki kasutusõigust tõendava dokumendi (vajadusel). Klassis 4WD (kehtiva EAL tehnilise kaardiga võistlusautod) esitavad võistlejad mandaadis kehtiva EAL tehnilise kaardi ja registreerijalitsentsi.

4.2. Ühel autol võib ühes klassis võistelda kaks võistlejat, kes mõlemad tasuvad osavõtumaksu.

4.3. Kui võistlusautoga osaleb mitu võistlejat, võib võistlussõidu ajal nähtaval olla vaid üks võistlusnumber, teised numbrid peavad olema kinni kaetud.
4.4. Noorvõistlejal on lubatud osaleda kaassõitjata või juhiluba omava kaassõitjaga, kellel on kehtiv elukindlustuspoliis vähemalt 50 000 kroonile.

Võistlejakaarti ei ole võimalik osta kohapeal! Võistlejakaardi saamiseks täita taotlus internetis www.autosport.ee. (Võistlejakaart sisaldab kindlustust rahvarallidel ja rahvasprintidel, kehtib 2006. a lõpuni.)

5. VÕISTLUSTE KÄIK

5.1. Võistlused viiakse läbi vastavuses rahvasprindi võistlusmääruse, tehniliste tingimuste ja käesoleva võistlusjuhendi järgi.

5.2. Võistlusrajaga tutvumine jalgsi või mootorita liiklusvahendil.
5.3. Stardijärjekord arvestusklasside kaupa vastavalt stardinimekirjale. Stardijärjekorra määrab korraldaja. Kõik võistlejad peavad reastuma eelstardi tsoonis vastavalt stardijärjekorrale. Hilinenud võistlejat starti ei lubata.

5.4. Stardiintervalli määrab võistluste juht. 

5.5. Stardisignaal fooriga. Stardimärguandeks punaste fooritulede kustumishetk.

5.6. Valestardi eest karistus 10 sekundit.

5.7. Kui võistleja ei stardi 20 sekundi jooksul, loetakse võistleja katkestanuks antud võistlussõidus.

5.8. Toimub kolm võistlussõitu. Lõplik tulemus kahe parema vooru aegade summeerimise teel. 

5.9. Kõik tulemused vastavalt finišiprotokollile.
5.10. Rajatähiste liigutamised esialgselt kohalt ja ümberajamised fikseeritakse faktikohtunike poolt. Iga fikseeritud rikkumise eest lisatakse võistleja vooru ajale 10 sekundit trahvi.

6. PROTESTID

6.1. Protestiaeg 15 minutit pärast esialgsete tulemuste avaldamist.

6.2. Protesti kautsjon 3000 krooni.

6.3. Kõik protestid lähendatakse vastavalt kehtivatele võistlusmäärustele.

6.4. Kõik kulud kannab hageja, kui protesti ei rahuldatud ning kostja, kui protest rahuldati.

7. OSAVÕTUMAKSUD

7.1. Osavõtumaksud võistlejaile on järgmised:
2WDa, 2WDb, ML, 4WD: 400 krooni
Noored, naised: 300 krooni

7.2. Osavõtumaks tasutakse võistluspäeval mandaadis.

7.3. Hooldusautodele on lubatud ühekordne tasuline sissesõit võistlejate parklasse. Tasu 100 krooni.

8. AUTASUSTAMINE

8.1. Iga arvestusklassi kolme parimat autasustatakse.

8.2. Korraldaja ja sponsorid võivad välja panna eriauhindu.
8.3. Autasustatakse parimat naisvõistlejat aegade põhjal klasside 3.1.1.-3.1.4. ühises arvestuses.

9. VASTUTUS

9.1. Võistluse korraldaja ja EAL ei vastuta võimalike õnnetuste ja nende tagajärgede eest.